**Ответы**

**2 тура дистанционной олимпиады по татарскому языку и литературе**

**для учащихся Х класса**

1. Курку – шөрләү, елау – балавыз сыгу, бетерү – тәмамлау сүзләре кайсы яклары белән аерылар?

**Җавап : мәгънәләре бер, язылышлары төрле, болар синонимнар**

1. Качу, шылу, сызу, сүзләре телдә ничек аталалар?. Рәтне дәвам итегез.

**Җавап : синонимнар (сыпырту, ычкыну)**

1. Качу “спрятаться” сүзенең бәйләнеш мөмкинлекләре схемасын төзегез.

 качу

 эттән

**Җавап : Эштән, дәрестән, эттән, кешедән.**

1. Бәхәс: Укучыларга шундый җөмлә очрады: Бакчадагы каеннар, яңа шәл бөркәнгәндәй, бизәнгәннәр: аларның яфраклары алтынга манчып алган төсле иде.

– Монда ике иярчен чагыштыру җөмләсе бар, – диде бер укучы.

– Юк, бер генә чагыштыру җөмләсе, –- дип каршы төште аңа иенче укучы. Ә сез ничек уйлыйсыз?

**Җавап: монда бер иярчен чагыштыру җөмләсе бар, *яңа шәл бөркәнгәндәй* – бу җөмләдә аерымланган хәл.**

1. *Буш, көч, әрәм, юк* сүзләрен рәвеш ясау өчен нинди кушымча ялгарга кирәк?

**Җавап: Бушлай, көчкә, әрәмгә, юкка**

1. *Кабыну* сүзенең нинди мәгънәләре бар? Мисалга җөмләләр язарга.

**Җавап: Кабыну – күп мәгънәле сүз. Мәсәлән: Бүлмәдә ут *кабынды*. Кызының ул хәбәрен ишеткәч тә, әти кеше үзалдына *кабынып* китте.**

1. *Бел, ю* фигыльләрен төрле юнәлешләргә куеп языгыз

***Җавап:*****Юын, бел – *кайтым юнәлеше*, юыла, белә – *төшем юнәлеше*, юыш, белеш – *уртаклык юнәлеше*, ю, бел – *йөкләтү юнәлеше*.**

1. Түбәндәге җөмләдә тиңдәш кисәкләр бармы? *Без дә аның кайсы як кешесе икәнен һәм нинди эштә булуын сораштык* (М.Гафури).

**Җавап: тиңдәш тәмамлыклар.**

1. Түбәндәге җөмләдә хәбәрнең урынын билгеләгез: *Рәхәт тә соң шушы олыларга тагылып йөрү!* (Г.Ибраһимов).

**Җавап: хәбәр – тагылып йөрү.**

1. Паронимнарның мәгънәләрен аңлатыгыз, алар кергән сүзтезмәләр языгыз. Тибрәнү – тирбәтү, Җыр – җор, Тоела – тыела.

**Җавап: Тибрәнү – селкенү, тирбәтү – селкетү (тибрәнәләр җилдә, бишекне тирбәтү); җыр – моң, җор – тапкыр (матур җыр, җор сүз); тоела – шулай кебек (кажется), тыела – рөхсәт ителми (җылы кебек тоела, язарга тыела).**

1. Сибгать Хәким кайсы язучының лирикасы турында шундый фикерне әйтә?

*Ул стиль, алым, фикерне үзенчә әйтү ягыннан татар поэзиясендә аерым тора, ялгыз тора. Бу яктан ул Тукай да, Сәгыйть Рәмиев тә* – *берсе дә түгел.*

*Нечкә лирик. Бу төшенчәне иң башта аңа карата кулланыр идем мин. “Бүзләрем мана алмадым” шигырендәге менә бу юлларны кайсыбыз гына ятламаган:*

Янды Мәҗнүн, янды Фәрһад –

Бер янып ат алдылар;

Мин гариб, мең кат янып та,

Яндыга саналмадым...

**Җавап: Дәрдемәнд.**

1. Бирелгән өзектә күнокталар урынында нинди атама төшеп калган? Ул кайсы әсәрдән? Нинди билгеләр буенча белеп була? Монда нинди стилистик чаралар кулланыла? Автор нинди тарихи вакыйгаларны шундый табигать көчләре белән тиңләштерә?

Җирдән күтәрелгән көчле өермә **Яманкул чокыры** буйлап биек тауга ташланды. Ялгыз имәнгә уралып, аның тирәсендә дөнья чаклы тузан, туфрак болыты кузгалды. Шуңа каршы яман күк күрәде. Каты җилгә дулкынланып, ачу белән сикеренгән Идел өстендә көчле ялтыраган яшен утлары, карт агачның төбеннән башына таба уралып, ярылдылар. Тау-таш җимерелгәндәй бәрелешү, коточкыфч тавышлар һәм ялкынлану кайнашты. Табигать көчләренең шул утлы бәрелешләре эчендә моңарчы каты җилләрне уйнап кичерә торган тирән тамырлы бик карт имәнне бөтен тирә-як туфраклары белән суырып ыргытты. Зур агач, өлкән ботаклары, хисапсыз калын, озын тамырлары белән әйләнеп төшеп, **Яманкулның** бер ярыннан икенче ярына кара көеп сузылып ятты. Әйтерсең, шуның өчен генә монда кайнашканнар иде. Ялгыз карт имәнне егып салдылар да, күкрәүләр, җилләр, утлы яшеннәр, киң Иделне аша кисеп, Камага, Уралга таба шаулап үттеләр.

**Җавап: Г.Ибраһимов “Тирән тамырлар”, Фәхринең ир кеше – имән агачына тиңләштерелә, табигатьтәге тетрәндергеч хәлләр кеше язмышындагы тетрәндергеч хәлләр белән тиңләштерелә, Яманкул чокыры, Идел шушы әсәр икәненә ишарә ясап тора.**

1. ХХ йөз башында чыккан 5 журнал исемен атагыз.

**Җавап: “Аң”,”Ак юл”,“Йолдыз”,“Әлгасрел-җәдид”, “Тәрбия”.**

1. Гаяз Исхакыйның “Теләнче кыз” романындагы мәгърифәтчелек реализмы кем образы белән бәйле. Ни өчен?

**Җавап: Сәгадәт образы.**

1. Әдәби әсәрдә образ тудырганда кешенең шәхси эчке дөньясына, күңел кичерешләренә генә игътибар итү .... дип атала.

**Җавап: Лирика.**

ВЫПОЛНИЛА

Фамилия Газизова

Имя Лейсян

Отчество Фларисовна

Класс 10

Школа МОБУ СОШ д.Старотимкино

Город (село) \_\_\_\_\_\_\_\_\_\_\_\_\_\_\_\_\_\_\_\_\_\_

Район Балтачевский

Ф.И.О. учителя Хурматова Э.М.